### Beslutninger:

Tilbagesendes Magistratsafdelingen for Teknik og Miljø med bemærkning, at byrådet i sit møde den 31. august 2022 har vedtaget Magistratens indstilling i overensstemmelse med erklæring fra Teknisk Udvalg af 15. august 2022.

Ændringsforslaget fra Venstres byrådsgruppe af 22. juni 2022 og ændringsforslaget fra Enhedslisten de Rød-Grønnes byrådsgruppe af 30. august 2022 blev ikke tiltrådt.

Enhedslisten de Rød-Grønnes byrådsgruppe henholdte sig til deres ændringsforslag.

###

Borgmesterens Afdeling og Teknik og Miljø anbefaler, at der igangsættes en proces med henblik på udarbejdelse af en udviklingsplan for [adresse]

### Resume

[adresse] er et helt særligt område, hvor der i de senere år er fremført en række ønsker til den fremtidige anvendelse i form af bylivsaktiviteter, grønne byrum, kulturelle funktioner mv. Samtidig viser erfaringer fra udviklingen af [adresse] vigtigheden i at sikre sammenhæng i et nyt bykvarter ved at sikre ’livet mellem husene’ og dermed sammenhæng mellem de enkelte byggefelter.

Dette medfører et behov for at nytænke en udviklingsmodel, som kan tiltrække byudviklingskompetencer af international klasse med evnen til helhedsorienteret at løse de komplekse problemstillinger for herigennem at skabe et attraktivt bykvarter.

Borgmesterens Afdeling og Teknik og Miljø foreslår, at der efter den nedenfor beskrevne borgerinddragelsesproces etableres et arealudviklingsselskab for dele af [adresse]

Med indstillingen foreslås endvidere, at udviklingen af [adresse] sker i sammenhæng med det allerede igangsatte arbejde om en Visionsplan for byrum og forbindelser på [adresse] samt Plan for vandbaserede aktiviteter på [adresse]

### Beslutningspunkter

Det indstilles:

At 1) arbejdet under byrådets tiltrådte indstilling 13. oktober 2021 om udarbejdelse af en visionsplan for byrum og forbindelser på [adresse] (bilag 1) tilpasses, så den samtænkes med processen for udarbejdelse af en udviklingsplan for [adresse]

At 2) indstillingens beskrevne proces for igangsætning af borgerinddragelsesproces og udarbejdelse af en udviklingsplan for [adresse] tiltrædes.

At 3) der igangsættes udbud for valg af investor med henblik på etablering af et arealudviklingsselskab.

At 4) byrådet ultimo 2023 forelægges udviklingsplanen for [adresse], realiseringsplanen samt kommunens deltagelse i et arealudviklingsselskab til godkendelse.

### Sagsforløb:

Udvalg: Magistraten

Dato: 07-06-2022

Osvald Nissen:

Fremsendes til [adresse] med bemærkning, at Magistraten i mødet den 7. juni 2022 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 22. maj 2022.

Proces- og tidsplan for den videre proces med visionsplan og udviklingsplan drøftes i den videre behandling, herunder en rolleafklaring på direktørniveau. Der fremsendes uddybende notat herom.

Indstillingen drøftes i Kulturudvalget og i andre udvalg efter behov.

Udvalg: [adresse]

Dato: 22-06-2022

Osvald Nissen:

Fremsendes til Teknisk Udvalg til behandling i henhold til beslutning i byrådets møde den 22. juni 2022.

Udvalg: Teknisk Udvalg

Dato: 10-08-2022

Osvald Nissen:

Udsat.

Udvalg: Teknisk Udvalg

Dato: 15-08-2022

Osvald Nissen:

Nicolai Ravn og Timmy Jacobsen kunne tiltræde indstillingen med følgende bemærkninger: Socialdemokratiet har forståelse for og bakker op om, at de tre omtalte planer følges ad. Der må dog ikke tabes momentum på planerne for ”Byrum og forbindelser på [adresse]” og ”Vandbaserede aktiviteter på og omkring [adresse]”, i fald tidsplanen udskydes. Temaet ”idræt, forening, sundhed og børne-infrastruktur” skal være et tema i udviklingen for bl.a. at understøtte en fremtidig skole.

Elisabeth Kristensen kunne tiltræde indstillingen med bemærkning om, at SF ikke derved har lagt sig endeligt fast på etableringen af et arealudviklingsselskab.

Boris Svendsen kunne tiltræde indstillingen med følgende bemærkninger: Venstre ønsker, at Teknisk Udvalg løbende får en orientering om sagens status, f.eks. hver anden måned. Venstre ønsker desuden sundhedsfremmende aktiviteter på [adresse]

Lucas Thomsen kunne tiltræde indstillingen.

Steen Steffensen tog forbehold.

Dina Clausen var forhindret i at deltage i udvalgets behandling af sagen.